CELEX: 32012R0594
Language: lt
Date: 2012-07-05 00:00:00
Title: 2012 m. liepos 5 d. Komisijos reglamentas (ES) Nr. 594/2012, kuriuo dėl didžiausios leidžiamosios teršalų ochratoksino A, ne dioksinų tipo PCB ir melamino koncentracijos maisto produktuose iš dalies keičiamas Reglamentas (EB) Nr. 1881/2006  Tekstas svarbus EEE

6.7.2012   
            
            
               LT
            
            
               Europos Sąjungos oficialusis leidinys
            
            
               L 176/43
            
         KOMISIJOS REGLAMENTAS (ES) Nr. 594/2012
   2012 m. liepos 5 d.
   kuriuo dėl didžiausios leidžiamosios teršalų ochratoksino A, ne dioksinų tipo PCB ir melamino koncentracijos maisto produktuose iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamente (EB) Nr. 1881/2006 (2) nustatomos didžiausios leidžiamosios tam tikrų teršalų maisto produktuose koncentracijos;
            
         
               (2)
            
            
               Komisijos reglamentu (ES) Nr. 1259/2011 (3), kuriuo iš dalies keičiamas Reglamentas (EB) Nr. 1881/2006, nustatytos naujos didžiausios leidžiamosios ne dioksinų tipo PCB koncentracijos, taikomos nuo 2012 m. sausio 1 d. Tikslinga nustatyti, kad tos didžiausios leidžiamosios koncentracijos netaikomos maisto produktams, kurie buvo teisėtai pateikti rinkai iki tos datos;
            
         
               (3)
            
            
               Komisijos reglamentu (ES) Nr. 105/2010 (4), kuriuo iš dalies keičiamas Reglamentas (EB) Nr. 1881/2006, nustatyta galutinė žemesnė didžiausia leidžiamoji ochratoksino A koncentracija prieskoniuose, kurios būtų galima laikytis vadovaujantis gerąja patirtimi. Tame reglamente taip pat numatyta, kad, siekiant prieskonius gaminančioms šalims suteikti galimybę taikyti prevencijos priemones ir nesutrikdyti prekybos iki nepriimtino lygio didžiausia leidžiamoji koncentracija turi būti taikoma ribotą laikotarpį. Reglamente taip pat numatyta nustatyta, kad turėtų būti atliktas mažesnių ochratoksino A koncentracijų, kokių laikomasi skirtinguose pasaulio regionuose, kuriuose vyksta gamyba vadovaujantis gerąja patirtimi, vertinimas. Šis vertinimas turi būti atliktas prieš pradedant taikyti mažesnes leidžiamąsias ochratoksino A koncentracijas. Nors skirtinguose pasaulio regionuose jau žymiai dažniau vadovaujamasi gerąja patirtimi, numatytos mažesnės didžiausios leidžiamosios ochratoksino A koncentracijos Capsicum rūšių augaluose šiuo metu dar nėra nuosekliai laikomasi. Todėl mažesnės didžiausios leidžiamosios koncentracijos taikymą Capsicum spp. reikėtų atidėti;
            
         
               (4)
            
            
               kviečių glitimas yra krakmolo gamybos šalutinis produktas. Gauta įrodymų, kad dabartinės didžiausios leidžiamosios ochratoksino A koncentracijos kviečių glitime laikytis nebeįmanoma (galbūt dėl kintančių klimato sąlygų), ypač baigiantis laikymo sezonui, net jeigu vadovaujamasi gerąja sandėliavimo patirtimi. Todėl tikslinga pakoreguoti dabartinę didžiausią leidžiamąją koncentraciją ir nustatyti tokią, kokios įmanoma laikytis vadovaujantis gerąja patirtimi ir kuri tebebūtų pakankama aukšto lygio žmonių sveikatos apsaugai užtikrinti;
            
         
               (5)
            
            
               Europos maisto saugos tarnybos (toliau – EMST) specialistų grupė teršalų maisto grandinėje klausimais Komisijos prašymu 2006 m. balandžio 4 d., atsižvelgdama į naują mokslinę informaciją, priėmė atnaujintą mokslinę nuomonę dėl ochratoksino A maiste (5) ir nustatė 120 ng/kg kūno svorio leidžiamą savaitės normą (toliau – LSN). Vadovaujantis EMST priimtos nuomonės išvadomis, šiame reglamente numatyti ochratoksino A koncentracijos pakeitimai ir toliau yra pakankami aukšto lygio žmonių sveikatos apsaugai užtikrinti;
            
         
               (6)
            
            
               2010 m. kovo 18 d. EMST Komisijos prašymu priėmė mokslinę nuomonę, susijusią su melaminu pašaruose ir maiste (6). Remiantis EMST duomenimis, dėl melamino poveikio šlapimo takuose gali susiformuoti kristalai. Šie kristalai pažeidžia artimuosius vingiuotus kanalėlius; jų aptikta gyvūnų ir vaikų organizmuose tais atvejais, kai pašarai ir pradiniai mišiniai kūdikiams buvo užteršti melaminu – kai kurie iš šių atvejų baigėsi mirtimi. Maisto kodekso komisija nustatė didžiausią leidžiamąją melamino koncentraciją pašaruose ir maisto produktuose (7). Siekiant apsaugoti visuomenės sveikatą šias didžiausios leidžiamosios koncentracijos vertes tikslinga įtraukti į Reglamentą (EB) 1881/2006, nes jos atitinka EMST nuomonės išvadas;
            
         
               (7)
            
            
               todėl Reglamentas (EB) Nr. 1881/2006 turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę, ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Keitimo nuostatos
   Reglamentas (EB) Nr. 1881/2006 iš dalies keičiamas taip:
   
               (1)
            
            
               11 straipsnio pirma pastraipa iš dalies keičiama taip:
               
                           a)
                        
                        
                           įžanginis sakinys pakeičiamas taip:
                           „Šis reglamentas netaikomas produktams, kurie buvo pateikti rinkai iki a–f punktuose nurodytų datų, laikantis nuo atitinkamos datos taikomų nuostatų:“
                        
                     
                           b)
                        
                        
                           straipsnis papildomas šiais e ir f punktais:
                           
                                       „e)
                                    
                                    
                                       nuo 2012 m. sausio 1 d. taikomos priedo 5 dalyje ne dioksinų tipo PCB nustatytos didžiausios leistinos koncentracijos;
                                    
                                 
                                       f)
                                    
                                    
                                       nuo 2015 m. sausio 1 d. taikoma priedo 2.2.11 punkte nustatyta didžiausia leistina ochratoksino A koncentracija Capsicum spp.“
                                    
                                 
                     
         
               (2)
            
            
               Priedas iš dalies keičiamas pagal šio reglamento priedą.
            
         2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo jo įsigaliojimo dienos, išskyrus priedo 2.2.11 punkto nuostatas, kurios taikomos nuo 2012 m. liepos 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 37, 1993 2 13, p. 1.
   
      (2)  OL L 364, 2006 12 20, p. 5.
   
      (3)  OL L 320, 2011 12 3, p. 18.
   
      (4)  OL L 35, 2010 2 6, p. 7.
   
      (5)  EMST mokslininkų grupė teršalų maisto grandinėje klausimais (CONTAM); Mokslinė nuomonė dėl ochratoksino A maiste. EMST leidinys (2006 m.); 365:1–56. Paskelbta http://www.efsa.europa.eu/en/efsajournal/doc/365.pdf
   
      (6)  EMST teršalų maisto grandinėje mokslinė grupė (CONTAM) ir EMST su maistu besiliečiančių medžiagų, fermentų, kvapiųjų medžiagų ir pagalbinių perdirbimo medžiagų mokslinė grupė (CEF); Mokslinė nuomonė dėl melamino maiste ir pašaruose. EMST leidinys (2010 m.) 8(4):1573. [145 pp.]. doi:10.2903/j.efsa.2010.1573. Paskelbta www.efsa.europa.eu
   
      (7)  Jungtinės FAO ir PSO maisto standartų programos trisdešimt trečiosios sesijos ataskaita, Maisto kodekso komisija, Ženeva, Šveicarija, 2010 m. liepos 5–9 d. (ALINORM 10/33/REP).
   
      PRIEDAS
      Reglamento (EB) Nr. 1881/2006 priedas iš dalies keičiamas taip:
      
                  1)
               
               
                  2.2 skirsnis „Ochratoksinas A“ iš dalies keičiamas taip:
                  
                              a)
                           
                           
                              2.2.2 punktas pakeičiamas taip:
                              
                                          „2.2.2.
                                       
                                       
                                          Visi neperdirbtų grūdų produktai, įskaitant perdirbtus grūdų produktus ir grūdus, skirtus tiesiogiai žmonėms vartoti, išskyrus 2.2.9, 2.2.10 ir 2.2.13 punktuose išvardytus maisto produktus
                                       
                                       
                                          3,0“
                                       
                                    
                        
                              b)
                           
                           
                              2.2.11 punktas pakeičiamas taip:
                              
                                          „2.2.11.
                                       
                                       
                                          Prieskoniai, įskaitant džiovintus prieskonius
                                       
                                       
                                           
                                       
                                    
                                          
                                             Piper spp (pipirai) (jų vaisiai, įskaitant baltuosius ir juoduosius pipirus)
                                          
                                             Myristica fragrans (kvapieji muskatai)
                                          
                                             Zingiber officinale (tikrasis imbieras)
                                          
                                             Curcuma longa (ciberžolė)
                                       
                                       
                                          15 μg/kg
                                       
                                    
                                          
                                             Capsicum spp. (džiovinti jų vaisiai, sveiki arba malti, įskaitant aitriąsias paprikas, aitriųjų paprikų miltelius, vienametes paprikas ir paprikas)
                                       
                                       
                                          iki 2014 12 31 – 30 μg/kg
                                          nuo 2015 1 1 – 15 μg/kg
                                       
                                    
                                          Prieskonių mišiniai, kuriuose yra vienas ar daugiau nurodytų prieskonių
                                       
                                       
                                          15 μg/kg“
                                       
                                    
                        
                              c)
                           
                           
                              po 2.2.12 punkto įrašomas 2.2.13 punktas:
                              
                                          „2.2.13.
                                       
                                       
                                          Kviečių glitimas, kuris nėra tiesiogiai parduodamas vartotojui
                                       
                                       
                                          8,0“
                                       
                                    
                        
            
                  2)
               
               
                  Straipsnis papildomas 7 dalimi „Melaminas ir jo panašios struktūros analogai“:
                  „7 dalis.   Melaminas ir jo panašios struktūros analogai
                  
                  
                              Maisto produktai
                           
                           
                              Didžiausia leistina koncentracija
                              (mg/kg)
                           
                        
                              7.1.
                           
                           
                              Melaminas
                           
                           
                               
                           
                        
                              7.1.1.
                           
                           
                              Maistas, išskyrus pradinius mišinius kūdikiams ir tolesnio maitinimo mišinius kūdikiams (1)
                              
                           
                           
                              2,5
                           
                        
                              7.1.2.
                           
                           
                              Pradinių mišinių kūdikiams milteliai ir tolesnio maitinimo mišinių kūdikiams milteliai
                           
                           
                              1
                           
                        
            
         (1)  Didžiausia leistina koncentracija netaikoma maistui, kai gali būti įrodyta, kad didesnė nei 2,5 mg/kg melamino koncentracija jame atsirado dėl leidžiamo naudoti insekticido ciromazino. Melamino koncentracija neviršija ciromazino koncentracijos.“